Aarhuus Stifts-Tidende, 1845-10-22
Fædrelandet. Vel er det sandt - hedder det i Hr. Avis - at en Kronprinds i Almindelighed hos Folket vækker Forhaabninger, som han i Egenskab af Konge stundom skuffer. J Danmark kjende vi i de senere Tider lykkeligviis ikke til Sligt. Vel er det historisk begrundet, at Frankrigs Henrik IV i Annalerne staaer høiere som Prætendent end som Konge; men desuagtet fæster det unge saavelsom det gamle Danmark sit alvorsfulde Blik paa den elskværdige Personlighed der i sin Tid skal bære Fædrelandets Krone. J denne Retning har visselig Odense Communalbestyrelse, paa Byens Vegne, overrakt Hs. K. H. Kronprindsen Diplom som Stadens Æresborger; - og - det er sjeldent, at man, uden at smigre, kan sige: - han fortjener en saadan Æresbeviisning. Prindsen har i de fleste af Rigets Provindser den samme Popularitet som Prindsen af Jonville har i Frankrig, aaben, ligefrem, ærlig, trofast, og trofast dansk, medfølende ved Fattiges Lidelser og redebon til at afhjælpe disse Lidelser, agtes han af enhver Borger. Det er derfor aldeles rigtigt, at Odense's Borgerrepræsentanter have af Taknemmelighed, og saa at sige paa det danske Folks Vegne, givet den ophøiede Fyrste Æresdiplomet, og det er ligesaa smukt handlet af Hs. Kongl. Høihed, at han har modtaget det. Jfald vi ikke havde nogen Forviisning derom iforveien, da veed vi nu med Bestemthed, hvad vi forlængst formodede: Hs. Kgl. Høihed modtog med Glæde Æresborgerretten som dansk Borger. Æresborgerbrevet er malet og skrevet paa 3 Pergamentblade; paa det første Blad sees som Hoved Vignet tvende Skjolde bøiede mod hinanden, i det ene sees Hs. Kgl. Høiheds Navnechiffer i Guld med Krone over paa rød Grund, i det andet Odense's Lilie i Guld paa blaa Grund, begge hvilende paa den gyldne kronede Lindorm (Fyens Vaaben) i en Sky, ovenover paa en rød Pude de kongelige Regalier og Kronen omstraalet af en Glorie, fra denne Vignet udgaaer en Egeguirlande, der omslutter Texten, i Hjørnerne sees 4 Trophæer, der have Hensyn til Hs. Kgl. Høiheds Stilling som Stiftets Gouverneur, commanderende General i Fyen og Nørrejylland, samt Admiral i SøEtaten; ogsaa paa Midten sees smagfulde Land- og Søkrigsatributer. Det andet Blad viser et Prospekt, af Odense Torv med St. Knuds Kirke, i en duftig Tone, paa begge Sider nedgaaer en gylden Arabesque, der, foruden oventil at omslutte to større Emblemmer (hvorved Videnskabeligheden og Underviisningsvæsenet. repræsenteres, og i den anden Agerdyrkning og Gartneri), fremstiller i Medaillons 14 af Byens Laugs og Corporationers Emblemer i Guld og Farver. Det tredie Blad bærer som Hovedvignet et Prospekt af Odense Slot, seet fra Haven; en lignende Arabesque, i Sølv og Ultramarin omgiver ogsaa her Texten og viser oventil tvende større Felter, Attributer for Kunsterne, Kunstakademiet sees i Baggrunden; i den anden Bogtrykkerkunsten efter Thorvaldsens Basrelief paa Guttenberg Monumentet, de øvrige Laugs-Emblemmer sees ogsaa her i Medaillons paa samme Maade som paa det andet Blad, oventil slutter Arabesquen med en Rosenguirlande. Den skjønne Skrift, hvormed Texten er skreven, et Mønster af Calligraphi, er udført af Hr. Jastrau, Lærer i Skrivning ved Cathedralskolen og Realskolen, og de Ord, der enten udgjøre Tiller eller det høie Navn, ere paa det eleganteste forzirede af Maleren med Guld og Farver. Samtlige 3 Pergammentblade ere, foruden flere med Silke betrukne og med Guld rigt forzirede, indbundne i et med rødt Fløiel, betrukket Bind, der foruden smagfulde og brillante Guldornamenter er paa den ene Side prydet med Hs. Kgl. Høiheds Navne=Chiffre F. i støbt Sølv og forgyldt, paa den anden bærer Odense Vaaben "Lilien i et Ornament, ogsaa af støbt Sølv. Jndbindingen, der udgjør en fortrinlig Deel af dette skjønne Pragt stykke er forfærdiget af dHrr. Bogbindere Milo. En smuk og riig Guldsnor er gjennemtrukket Diplomet og gaaer derpaa igjennem en Sølvkapsel, der er fyldt med grønt Vox med et Aftryk af Stadens store Segl, og ender sig i 2 store Guldqvaste; Arbeidet er fortrinligt udført af Hr. Guldtrækker Assam, ligesom Sølv arbeidet er af Hr. Guldsmed Clausen. Naar Diplomet forvares, indlægges det i en med hvidt Atlas ud foret Mappe, der atter indskydes i et Foutteral, begge betrukne med grønt Saffian og elegant forziret med Guldornamenter. Endnu hører til Brug ved Frem lægning og naar det overraktes, et skjønt rødt Silketæppe med rige ægte Guldfryndser. De særdeles vellykkede Vandfarvemalerier, der give det Hele et virkeligt Kunstens Præg, ere af Hr. Lieutenant og Tegnelærer Moe.